Prentútgáfa Stundarinnar kemur næst út þann 24. janúar . Endurspeglun á fordómafleti íslensku þjóðarinnar Ný kvikmynd Ragnars Bragasonar er frumsýnd um helgina . Í Gullregni þarf óttaslegin aðalpersóna að takast á við fordóma sína þegar pólsk kona kemur inn í fjölskylduna . Ragnar segir pólska íbúa Íslands ekki hafa fengið sess í íslenskum kvikmyndum í samhengi við mannfjölda . Gullregn , ný kvikmynd leikstjórans Ragnars Bragasonar , er frumsýnd í kvikmyndahúsum um helgina . Sagan fjallar um Indíönu Jónsdóttur , sem takast þarf á við eigin fordóma þegar einkasonur hennar kemur heim með pólska kærustu . Myndina vann Ragnar í nánu samstarfi við pólska kvikmyndagerðarmenn , auk þess sem hún skartar pólsku stjörnunni Karolina Gruszka í hlutverki kærustunnar Danielu . „ Listin endurspeglar alltaf samfélagið að einhverju leyti , “ segir Ragnar . „ En pólski hluti þjóðarinnar er orðinn nær tuttugu þúsund manns og það hefur ekki endurspeglast í kvikmyndum . “ Gullregn var upphaflega skrifað sem leikrit og sett á svið í Borgarleikhúsinu , en í kvikmyndinni leika margir af sömu leikurunum , meðal annars Sigrún Edda Björnsdóttir í hlutverki aðalpersónunnar Indíönu . „ Hún er mjög marglaga og flókinn einstaklingur , “ segir Ragnar . „ Án þess að maður vilji gefa of mikið uppi um niðurstöður í verkinu þá er hún manneskja sem hefur einangrað sig dálítið frá heiminum af ótta við hann . Hún lokar sig af ...